Nariadenie Komisie (ES) č. 1421/2003
z 8. augusta 2003,
ktorým sa opravuje nariadenie (ES) č. 2103/2002, ktorým sa schvaľujú kontroly zhody s obchodnými normami uplatniteľnými na čerstvé ovocie a zeleninu vykonávané v Južnej Afrike pred dovozom do Európskeho spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 47/2003, [2] a najmä na jeho článok 10,
keďže:
(1) Nariadenie Komisie (ES) č. 2103/2002, [3] v znení nariadenia (ES) č. 836/2003 [4], schvaľuje kontroly v Južnej Afrike a vo svojej prílohe stanovuje vzor osvedčenia, ktoré majú používať juhoafrické inšpekčné orgány.
(2) Pri prijímaní nariadenia (ES) č. 836/2003 došlo k preklepu, pokiaľ ide o obdobie platnosti osvedčenia pre pohyb zásielok po mori a po pevnine.
(3) Je preto potrebné podľa toho opraviť nariadenie (ES) č. 2103/2002.
(4) Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Príloha II k nariadeniu (ES) č. 2103/2002 sa opravuje takto:
V kolónke 13 ("obdobie platnosti v dňoch") sa číslo "30" nahrádza číslom "40".
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 8. augusta 2003